A 2020-as Junior Eurovíziós Dalfesztivál volt a tizennyolcadik Junior Eurovíziós Dalfesztivál, melyet sorozatban másodjára Lengyelországban rendeztek meg, miután a 2019-es Junior Eurovíziós Dalfesztivál a lengyel Viki Gabor győzelmével zárult, aki a "Superhero" című dalát adta elő Gliwicében. Ez volt az első alkalom, hogy ugyanaz az ország nyerte meg kétszer egymás után a versenyt, valamint hogy a házigazda ország győzött. A dalfesztivál történelmében ez volt az első olyan alkalom, hogy egymás után kétszer rendezi ugyanaz az ország a versenyt. A dalfesztivál Lengyelország fővárosában, Varsóban került megrendezésre, azonban a város nevét a hivatalos logóban nem tüntették fel. A pontos helyszín a TVP székház 5-ös stúdiója volt. A versenyre 2020. november 29-én került sor. Az Eurovíziós Dalfesztivállal ellenben itt nem az előző évi győztes rendez, hanem pályázni kell a rendezés jogára, azonban az előző év győztese előnyt élvez a rendezési jog megszerzésében.